लूट चुके थे 14 मोबाइल, अब साजिश रचते चार पकडे़ गए
पानीपत| सीआईए-वनने रविवार को गश्त के दौरान सेक्टर 13-17 हेलीपैड के पास से चार युवकों को गश्त के दौरान लूट की साजिश रचते पकड़ा है। यही आरोपी इससे पहले जिले के विभिन्न स्थानों पर 14 मोबाइल फोन लूट चुके हैं। आरोपियों से तलाशी के दौरान एक लोहे की रॉड, डंडा, चाकू एक टार्च मिली है। सीआईए-वन ने सभी आरोपियों की निशानदेही पर लूटे गए मोबाइल फोन बरामद कर लिए हैं।
सीआईए-वन ने कादिर पुत्र सलीम निवासी ज्योति कॉलोनी, निशांत पुत्र बिजेंद्र निवासी मोतीराम कॉलोनी, गौरव पुत्र सतीश निवासी हरिसिंह कॉलोनी प्रदीप पुत्र देवीचंद निवासी नूरवाला को लूट की साजिश बनाते गिरफ्तार किया है। प्रभारी संदीप सिंह ने बताया कि रविवार को उनकी टीम सेक्टर 13-17 में गश्त कर रही थी। गश्त के दौरान हेलीपैड के पास चार युवक संदिग्ध परिस्थितियों में घूमते हुए दिखाई दिए। उन्होंने चारों को रुकने का इशारा किया तो चारों ने पुलिस की गाड़ी देखकर भागने का प्रयास किया। पुलिस ने चाराें का पीछा कर पकड़ लिया। तलाशी के दौरान चारों के कब्जे से एक लोहे की रॉड, एक डंडा, एक चाकू एक टार्च बरामद हुई। कड़ी पूछताछ में आरोपियों ने राहगीरों को लूटने की साजिश रचने की बात कबूली। पुलिस ने चारों के खिलाफ मुकदमा दर्ज कर एक दिन के रिमांड पर लिया। रिमांड के दौरान निशानदेही पर आरोपियों ने 14 मोबाइल फोन बरामद हुए। पुलिस ने चारों को कोर्ट में पेश कर न्यायिक हिरासत में भेज दिया है।
सेक्टर 13-17 हेलीपैड के पास सीआईए-1 ने की कार्रवाई
hin_Deva hin_Deva hin_Deva hin_Deva